Падарожа ў краіну «Загадкіна»

(гульня – падарожжа)

***Мэта.*** Пазнаёміць вучняў з паняццем «загадка», з яе асаблівасцямі і разнастайнасцю, з гісторыяй яе ўзнікнення. Развіваць кемлівасць, пазнавальную актыўнасць. Выхоўваць жаданне да чытання, цікавасць да вуснай народнай творчасці.

***Абсталяванне.*** Загадкі. Музыкальнае суправаджэнне ад станцыі да станцыі, для «Спартыўнай» станцыі – для рухаў. Білеты. Прылады для малявання. Прызы для адгадак. Скарбонка для прызоў. Карцінкі для ўпрыгожвання дошкі. Паветранныя шарыкі.

***Ход занятка***

***Арганізацыйны момант.***

***Настаўнік.*** Паслухайце, калі ласка, верш.

*Жыў у цёмным лесе зайка,*

*Яго звалі «Загадайка».*

*Ён звяроў збіраў ля хаткі*

*І загадваў ім загадкі.*

*Іх любілі ліс і крот, лось, вавёрка і янот.*

*Што загадваў зай звярам,*

*Загадаю, дзеткі вам…*

***Настаўнік.*** – Пра што гаворыцца ў гэтым вершы? (Думкі дзяцей.)

- Каму зайка загадваў загадкі? (Думкі дзяцей.)

- Пра што загадваў зайка загадкі? (Думкі дзяцей.)

Вось пра гэта мы і пагаворым на занятку.

- Адкуль прыйшлі загадкі?

- Пра што былі першыя загадкі?

- Для чаго іх выкарыстоўвалі?

***Уступная частка.***

Загадкі ўзніклі ў глыбокай старажытнасці. Адчувючы сваю непарыўную сувязь з сусветам, прыродай, зямелькай – карміцелькай, чалавек складваў загадкі найперш пра тое, з чым сустракаўся ў паўсядзённым жыцці. Людзі надзялялі прыроду чалавечымі якасцямі. Нашы продкі верылі, што расліны і жывёлы разумеюць чалавечую мову. Параўноўвалі незразумелае ім з тым, што назіралі кожны дзень. Напрыклад, неба параўноўвалі з полем, зоркі – з велізарным статкам, а месяц з пастухом.

- Поле не змерана, статак не злічаны, пастух рагаты. (Неба, зоркі, месяц.)

Даўней вопытныя і паважаныя людзі спецыяльна вучылі моладзь разгадваць загадкі, каб развіваць разумовыя здольнасці, кемлівасць, фантазію, назіральнасць, трэніраваць памяць, прывучаць да павагі, аналізу.

Яшчэ з даўна вядомы вясельны звычай: бацькі або сваякі нявесты падчас вяселля, перш чым аддаць дзяўчыну жаніху, загадвалі яму загадкі. І калі малады мог адгадаць іх, радня нявесты прымалі яго ў сваю сям'ю. З цягам часу адгадванне загадак стала проста забавай.

***Настаўнік.*** - А зараз, калі ласка, адкажыце на пытанні.

- Аб чым складвалі загадкі? (Аб прыродзе, аб зямлі, аб жыцці, аб акружаючым, аб святах.)

- Для чаго вучылі моладзь разгадваць загадкі? (Каб развіваць разумовыя здольнасці, кемлівасць, фантазію, назіральнасць, трэніраваць памяць, да развагі, аналізу.)

- Які звычай быў у народзе, калі жанілі хлопца? (Калі хлопец адгадваў загадкі, то радня нявесты прымала яго ў сваю сям'ю.)

***Асноўная частка.***

***Настаўнік.*** Малайцы! А зараз мы з вамі пагуляем у гульню і адправімся ў падарожжа. Дзе на кожнай станцыі будзем адгадваць загадкі. У кожнага з вас ёсць білеты. Іх трэба зберагчы да канца нашага падарожжа. А за кожны правільны адказ, вы атрымаецце пачастунак ад зайкі. Якія для нас прыгатовіў зайка. І так, адпраўляемся. (Перад кожным адпраўленнем грае музыка «Мы едем, едем, едем в далёкия края».)

***Станцыя “Юны натураліст”***

***Загадкі.***

1. Я па дрэву стукаю, шукаю,

Чарвячка знайсці жадаю. (Дзяцел.)

1. Гэта птушка так балбатліва,

Як той злодзей, мітусліва.

Стракатуння, белабока,

А завуць яе… (Сарока.)

1. Выпаў снег, мятуць мяцелі,

А к нам госці прыляцелі.

На рабіну паглядзі –

Там паселі… (Снегіры.)

1. Сонейка ад усіх закрыла,

Кветкі ў садзе напаіла.

І далей пабегла шпарка

У сінім небе. Гэта… (Хмарка.)

1. Есць зялёную траву,

І гаворыць так: «Му-Му».

Любіць грушу спелую,

Дае вадзіцу белую. (Карова.)

1. Ляжыць у балоце бервяно,

Зубастае і злючае яно. (Кракадзіл.)

1. Белым піша словы,

У школе ўсім знаёмы.

Сябруе з чорнай дошкай,

Знікае сам па-трошку. (Мел.)

1. Днём я сплю, ноччу – лятаю і спяваю,

Усё ў цемры заўважаю.

На мышэй палюю ноччу ў полі,

Не сустрэць мяне ніколі. (Сава.)

1. Птушкам падарыла

Новую кармушку.

Спіць, сумёт пуховы

Ўзбіўшы, як падушку. (Зіма.)

***Настаўнік.*** Малайцы! Адпраўляемся далей.

***Станцыя «Спартыўная»***

***Настаўнік.*** На гэтай станцыі адгадваеце загадкі і паказваеце пад музыку рухі героя загадкі.

***Загадкі.***

1. Ідзе-ідзе, галавою трасе,

Траўкі просіць:

«Ме-ме-ме, дай-ка траўкі мне-е-е». (Каза.)

1. Мы зялёныя, як трава,

Наша песня: «Ква-ква». (Лягушка.)

1. У шэрай шубцы пер’явой.

У марозы ён герой.

Назаві яго хутчэй!

Хто там скача?.. (Варабей.)

1. Цюк ды цюк! Дзяўбе ў сасне

Дзірку нехта па вясне.

Ад яго ў кары чарвяк

Не схаваецца ніяк. (Дзяцел.)

1. Ходзіць па балотах

У чырвоных ботах.

Доўгай дзюбай хват

Ловіць жабянят. (Бусел.)

1. Расцвілі на кветках кветкі.

Іх угледзелі ўсе дзеткі.

Як сарваць іх захацелі,

Кветкі порх – і паляцелі. (Матылькі.)

***Настаўнік.*** Малайцы! Едзем далей.

***Станцыя «Мастакі»***

***Настаўнік.*** На гэтай станцыі будзем маляваць герояў загадак. (кожны вучань выбірае сабе загадку па фанціку)

***Загадкі.***

1. Пых ды пых пад кустом,

Пад зялёным лістом

Пакаціўся клубок –

Накалоўся лісток. (Вожык.)

1. Соладка мне з ёю спаць,

Казачныя сны чытаць.

Палажу яе пад вушка.

Вельмі мяккая… (Падушка.)

1. Усе яго завуць, гукаюць.

Усе ад спёкі паміраюць.

Ветрык яго прынёс –

Пад страхой хаваюць нос. (Дожджю)

1. Кругленькі, маленькі,

А за хвост не падымеш. (Мыш.)

***Настаўнік.*** Пакуль жадаючыя вучні малююць, астатнія ўдзельнікі адгадваюць наступныя загадкі.

***Загадкі.***

1. Сагрэе ў халодную сцюжу,

Накорміць гарачым абедам,

Сама ж яна есць толькі дровы

І грэе спіну ў дзеда. (Печ.)

1. Працаўніца жвавая

Ў кветачках лятае.

Ласункі духмяныя

Лапкамі збірае.

Калі захварэем мы

Восенню, зімой,

Чаем з тым ласуначкам

Лечымся з табой. (Пчала і мёд.)

1. Ідзе ён паважна,

Шыпіць вельмі страшна.

І за пяткі ўсіх шчыпае,

Лапкі, нос чырвоны мае. (Гусак.)

1. Крадзе нясушак, яйкі

І гоніцца за зайкай.

Вось дык хітрая краса

А завецца яна… (Ліса.)

1. Смачна ён у бярлозе спіць,

Смокча лапу і спіць.

Сцеражыся, чалавек.

Хто гэта… (Мядзведзь.)

***Настаўнік.*** А зараз яшчэ раз паслухаем загадкі і праверым, ці правільна намалёваны адгадкі. (Малюнкі вешаем на дошку.)

- Малайцы! А зараз мы адправімся на апошнюю станцыю. Дзе будзем адгадваць загадкі, як вы ўжо здагадаліс….. пра матэматыку. Будзьце, уважлівымі!

***Станцыя «Матэматычная вясёлка»***

***Загадкі.***

1. Вожык па грыбы пайшоў.

Дзесяць рыжакоў знайшоў.

Восем паклаў у кошык,

Астатнія ж – на спінку.

Колькі рыжакоў вязеш

На сваіх іголках вожык? (2)

1. Тры рамонкі-жаўтавочкі,

Два вясёлых васілька

Падарылі маме дзеці.

Колькі ж кветак у букеце? (5)

1. Пасадзіў я сем добрых

Белых пацерак-гарошын,

А расточкаў з зямлі

Вырасла толькі тры.

Тры гарошыны ўзышло.

Колькі ж не прарасло? (4)

1. Пашанцавала зноў Ягорцы,

Каля ракі сядзіць ён нездарма:

Пяць карасікаў у вядзерцы

І чатыры шчупака.

У каго адказ гатоў? (9)

1. Ля сцяны стаяць бочкі

У кожнай па адной жабе.

Калі было б бочак пяць,

Колькі было б у іх жаб? (5)

1. Пяць лодак было ля прычала,

Хваля іх весела качала.

Тры лодкі рыбакі ўзялі,

Каб пераплысці прастор ракі.

А колькі лодак ля прычала

Хваля па-ранейшаму качала? (2)

1. Да шэрай цаплі на ўрок

Прыляцелі сем сарок,

А з іх толькі тры сарокі

Падрыхтавалі ўрокі.

Колькі гультаёў сарок

Прыляцела на ўрок? (4)

1. Пяць малых - медзведзянятаў

Маці спаць паклала.

Аднаму ніяк не спіцца,

А колькім добры сон сніцца? (4)

1. Двое шустрых парсючкоў

Так змерзлі, так дрыжаць.

Палічыце і скажыце:

Колькі ім валёнак купіць? (8)

***Заключная частка.***

***Настаўнік.*** Малайцы! А зараз адкажыце, калі ласка:

- Ці спадабаліся вам загадкі? (адказы дзяцей)

- А ці згодны з такімі словамі?

***Хто многа чытае,***

***той многа знае.*** (адказы дзяцей)

***Настаўнік.*** Чытайце кнігі, пазнавайце свет цікавага.

Вось на гэтым і закончым наша падарожжа. У кожнага з вас ёсць білецік. (Прапанаваць вучням стаць каля дошкі і зрабіць фотаздымак на памяць). А зараз, прымацуйце свой білецік на той станцыі, якая вам спадабалася.